als_Latn dik_Latn sag_Latn
Profesorët që kanë dalë kundër vijës kufitare mes Kosovës dhe Malit të Zi, të vendosur nga Komisioni Shtetëror i Republikës së Kosovës, Zejnulla Gruda, Florim Isufi, Shpejtim Bulliqi e Përparim Ahmeti kanë hartuar edhe një shkrim shkencor me të cilin thonë se dalin fakte të reja që demarkacioni është gabim.
Njëri nga këta profesorë, Florim Isufi, ka folur mbrëmë në emisionin “Interkativ” të KTV-së rreth zhvillimeve të fundit lidhur me demarkacionin me Malin e Zi.
Ai ka thënë se në punimin e fundit shkencor kanë nxjerr se sipas aktit më të lartë juridik i Malit të Zi, Kushtetuta e Malit të Zi në vitin 1946, neni 3, shihet se këta hektarë kontestues as në atë kohë nuk kanë qenë në territorin brenda Malit të Zi.
Ai ka thënë më tej se çelësi hartografik i komisionit kosovar lidhet me atë kushtetutë.
“Çelësi hartografik i Komisionit të demarkacionit të Kosovës, lidhet me srezet (rrathët) në atë Kushtetutë”, ka thënë Isufi, teksa ka shtuar se nuk ka idenë se pse aq në detaje në atë kohë është caktuar kufiri i Malit të Zi.
als_Latn als_Latn als_Latn als_Latn als_Latn